آلمان باش وزیری آنگلا مرکل, سوریه نینگ ادلب منطقه سیده آتشکیسین نینگ تامین ایتیلیشی و تورکیه چیگره سیده گی یوز مینگلب سوریه لیک اوچون امن بیر منطقه نینگ قوریلیشی نینگ ضروری ایکن لیگی نی معلوم قیلدی.
مرکل, ترتیب له گن مطبوعاتی کنفرانسی جریانیده, تورکیه- یونان چیگره سیده گی مهاجر لر و ادلب مسئله سی توغریسیده بیانات بیردی.
سونگگی کونلرده یوز بیریاتگن واقعه لرنینگ اوروپا بیرلیگی و تورکیه اورته سیده گی مهاجر لر بیلن علاقه لی کیلیشوو نینگ قنچه لیک مهم ایکن لیگی نی کورستیاتگن لیگی نی بیلدیرگن مرکل, تورکیه نینگ کوپلب مهاجر نی اوز بغری گه باسگن لیگی نی معلوم قیلدی.
مرکل, ادلب ده گی وضعیت نینگ تورکیه ده گی وضعیت گه جدی بیر شکلده تاثیر قالدیرگن لیگی نی بیلدیردی.
سونگگی هفته لرده فرانسه جمهوررئیسی امانوئل ماکرون بیلن اوزی نینگ روسیه جمهوررئسی ولادیمیر بیلن اوچره شگن لیگی نی بیلدیرگن مرکل, "ادلب ده آتشکیسین نینگ تامین ایتیلیشی کیره ک.  حاضرگی کونده تورکیه چیگره سیده یشیاتگن یوز مینگلب سوریه لیک اوچون امن بیر منطقه نینگ تشکیل ایتیلیشی ضروری" دییه قید ایتدی.
مرکل, 3 میلیون دن آرتیق سوریه لیک, تقریباً 1 میلیون افغانستان لیک و ایران لیک مهاجر گه میزبانلیک قیلیاتگن تورکیه نینگ ادلب ده گی ینگیلیک لر سببلی یمان وضعیت ده قالگن لیگی نی درک ایتیاتگن لیگی نی بیلدیردی.
تورکیه جمهوریتی جمهوررئیسی رجب طیب اردوغان بیلن بولیب اوتگن اوچره شووی ده, سوریه تامانیده گی مهاجر لر اوچون بشری یاردم, آتشکیسین و تورکیه اوچون قوشیمچه یاردم کبی موضوع لر توغریسیده بحث ایتگن لیک لری نی بیلدیرگن مرکل, تورکیه جمهوررئیسی نینگ اوروپا نینگ ییترلی مقیاسده همکارلیک قیلمیاتگن لیگی نی اویلَیاتگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
